**প্রিয়া দত্ত রনকন** (জন্ম ২৮শে আগস্ট ১৯৬৬) একজন ভারতীয় রাজনীতিবিদ। ২০০৫ সালের ২২শে নভেম্বর, তিনি প্রথমবারের মতো মহারাষ্ট্রের মুম্বই উত্তর পশ্চিম নির্বাচনী অঞ্চল থেকে চতুর্দশ লোকসভায় নির্বাচিত হয়েছিলেন, তিনি ভারতীয় জাতীয় কংগ্রেস দলের প্রতিনিধি। ২০০৯ সাল থেকে তিনি মুম্বই উত্তর মধ্য আসনে প্রতিনিধিত্ব করেছিলেন। ২০১৪ সালের ভারতীয় সাধারণ নির্বাচনে তিনি বিজেপির পুনম মহাজনের কাছে প্রায় ১,৮৬,০০০ ভোটের ব্যবধানে পরাজিত হন।  ২০১৯ সালের ২৩ শে মে তিনি তাঁর প্রতিদ্বন্দ্বী পুনম মহাজনের কাছে আরও একবার ১,৩০,০০০ ভোটের ব্যবধানে পরাজিত হয়েছেন।

প্রাথমিক জীবন এবং শিক্ষা
------------------------

প্রিয়া দত্ত বলিউড অভিনেতা এবং রাজনীতিবিদ সুনীল দত্ত এবং অভিনেত্রী নার্গিসের কন্যা। তিনি পাঞ্জাবি বংশোদ্ভূত। তাঁর বাবা-মা ভারতীয় জাতীয় কংগ্রেসের প্রতিনিধিত্ব করার জন্য নির্বাচিত হয়েছিলেন এবং তাঁর বাবা ছিলেন একজন সংসদীয় মন্ত্রী। তিনি অভিনেতা সঞ্জয় দত্ত এবং নম্রতা দত্তের বোন। ২০০৭ সালে, তাঁর বোনের সাথে, তিনি একটি স্মৃতিচারণ প্রকাশ করেছিলেন, যার নাম *মিঃ অ্যান্ড মিসেস দত্ত: মেমোরিজ অব আওয়ার পেরেন্টস*।

তিনি মুম্বই বিশ্ববিদ্যালয়ের অধীনে সোফিয়া কলেজ (তৎকালীন বোম্বে বিশ্ববিদ্যালয়) থেকে সমাজবিজ্ঞানে তাঁর বি.এ. ডিগ্রি অর্জন করেন। মার্কিন যুক্তরাষ্ট্রের নিউ ইয়র্ক শহরের সেন্টার ফর মিডিয়া আর্টস থেকে টেলিভিশন প্রযোজনায় তাঁর স্নাতকোত্তর ডিপ্লোমা রয়েছে।

রাজনীতি
-------

২০০৫ সালে, তাঁর বাবা সুনীল দত্তের মৃত্যুর পরে, খুব কম সংখ্যক ভোট কাস্ট হওয়া সত্ত্বেও, তিনি শিবসেনা প্রার্থীর চেয়ে ১,৭২,০৪৩ ভোটের ব্যবধানে লোকসভায় তাঁর আসনটি জিতেছিলেন। এই জয়ের জন্য দত্ত আংশিকভাবে তাঁর বিখ্যাত পরিবারের কারণে গণমাধ্যমের যথেষ্ট মনোযোগ কাড়তে সক্ষম হয়েছিলেন। 

নির্বাচনের পর তাঁকে সর্বভারতীয় কংগ্রেস কমিটির সেক্রেটারি নিযুক্ত করা হয়েছিল। ২০১৯ সালের ২৩ শে মে তিনি দ্বিতীয়বারের মত তাঁর প্রতিদ্বন্দ্বী পুনম মহাজনের এর কাছে ১,৩০,০০০ ভোটের ব্যবধানে পরাজিত হয়েছেন।

অন্যান্য কার্যক্রম
------------------

বিশ্ববিদ্যালয়ের পড়া শেষ করে, দত্ত টেলিভিশন এবং ভিডিওতে কাজ করেছেন এবং নিউইয়র্কের দ্য সেন্টার ফর মিডিয়া আর্টস থেকে পড়াশোনা করেছিলেন। ১৯৯২-৯৩ সালে বোম্বাই দাঙ্গার সময় এবং তার পরে, দত্ত মুম্বইয়ের মুসলিম শরণার্থীদের নিয়ে কাজ করেছেন। তিনি এই সময় হুমকিযুক্ত টেলিফোন এবং হয়রানির কথা জানিয়েছেন।

প্রিয়া দত্ত 'নার্গিস দত্ত মেমোরিয়াল চ্যারিটেবল ট্রাস্ট' (এনডিএমসিটি) প্রতিষ্ঠা করেছিলেন, যেটি তাঁর বাবা সুনীল দত্ত শুরু করেছিলেন। ১৯৮১ সালে ক্যান্সারে আক্রান্ত হয়ে তাঁর মা নার্গিস দত্তের মৃত্যু হয়েছিল। তাঁর স্মরণে প্রিয়া দত্ত এটি করেছিলেন।

ব্যক্তিগত জীবন
--------------

২০০৩ সালের ২৭শে নভেম্বর প্রিয়া ওয়েন রনকনকে বিবাহ করেছিলেন। রনকন একটি সংগীত প্রচার সংস্থা 'অরেঞ্জুস এন্টারটেইনমেন্ট' এবং একটি বিপণন সংস্থা 'ফাউন্টেনহেড প্রমোশনস অ্যান্ড ইভেন্টস প্রাইভেট লিমিটেড' এই দুটির অংশীদার। রনকন মুম্বাইয়ের বান্দ্রার একজন রোমান ক্যাথলিক। তাঁদের দুটি পুত্র আছে, সুমাইর (জন্ম ২০০৭) এবং সিদ্ধার্থ (জন্ম ২০০৫)।

গ্রন্থপঞ্জি
-----------

* *মিঃ অ্যান্ড মিসেস দত্ত: মেমোরিজ অব আওয়ার পেরেন্টস*, নম্রতা দত্ত কুমার ও প্রিয়া দত্ত, ২০০৭, রোলি বুকস। আইএসবিএন ৯৭৮-৮১-৭৪৩৬-৪৫৫-৫.

তথ্যসূত্র
---------

1. 1 2  "Priya Dutt: Quick Facts"। *Zee news*। ২০ আগস্ট ২০১৩। সংগ্রহের তারিখ ২৫ মার্চ ২০১৪।
2. ↑  "2014 General Election Results"। ২৮ জুন ২০১৪ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।
3. ↑  "Happy birthday Sunil Dutt: 5 films in which we fell in love with you"। ২০১৫-০৬-০৫। ২০১৫-০৯-০৮ তারিখে মূল থেকে আর্কাইভ করা। সংগ্রহের তারিখ ২০২০-০৩-৩০।
4. ↑  "Bollywood actor Nargis Dutt remembered in today's Google Doodle"। জুন ২০১৫।
5. ↑  "Sanjay Dutt: I thought I would take the gun to Khandala, thoda chala ke phek dunga"।
6. 1 2  "To Mr and Mrs Dutt, with love" (review)  ওয়েব্যাক মেশিনে আর্কাইভকৃত ১১ অক্টোবর ২০০৭ তারিখে, *The Hindu*, 7 October 2007.
7. 1 2  "Biographical Sketch Member of Parliament"। সংগ্রহের তারিখ ১৭ ফেব্রুয়ারি ২০১৪। [*স্থায়ীভাবে অকার্যকর সংযোগ*]
8. ↑  *The Hindu*  ওয়েব্যাক মেশিনে আর্কাইভকৃত ২৫ নভেম্বর ২০০৫ তারিখে, 23 November 2005.
9. ↑  Biography  ওয়েব্যাক মেশিনে আর্কাইভকৃত ২৮ সেপ্টেম্বর ২০০৭ তারিখে, Priya Dutt's official website.
10. ↑  Interview with Rediff.co.in, 29 November 2006.
11. ↑  *Times of India*, 14 September 2008.
12. ↑  Transcript of live chat with Priya Dutt  আর্কাইভইজে আর্কাইভকৃত ৭ জুলাই ২০১২ তারিখে, *Times of India*, 13 December 2005.
13. ↑  "Priya Dutt: Following in her father's footsteps"। *gulfnews.com*। ২০১০-০৫-২২। সংগ্রহের তারিখ ২০১৫-১১-০৬।
14. ↑  "Priya Dutt,Sumair Roncon,Owen Roncon,Siddharth Roncon(L-R)"। *dnasyndication.com*। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-০৮-২১।

বহিঃসংযোগ
---------


উইকিমিডিয়া কমন্সে **প্রিয়া দত্ত (রাজনীতিবিদ)** সংক্রান্ত মিডিয়া রয়েছে।

* দাপ্তরিক ওয়েবসাইট
* নার্গিস: এক কন্যার স্মৃতিচারণ, প্রিয়া দত্ত কর্তৃক

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |